Историята на взаимодействието и сливането на двете групи в течение на около 2 хиляди години е сложен процес на етническа хомогенизация, довел до формиране на различни тюркски племена. Номадските държави възникнали там в течение на много векове са преобладаваща форма на държавни образувания в евразийските степи. Първоначално скитски, а след това и тюркски, те се преливат и сменят една в друга през цялото средновековие.

Кафяво алпийско говедо (на немски: Braunvieh) е порода говеда за мляко и месо. Породата се формира през Средновековието в Швейцария, където и днес е най-масово отглежданата, наред със симентал. Кравите тежат 600-700 kg.

Interreg III - Международно, междунационално и междурегионално сътрудничество — за хармонично, балансирано развитие и планиране на Европейската територия;

През лятото на 2003 ван Хойдонк преминава във Фенербахче, където бързо се превръща в любимец на феновете. Холандецът става двукратен шампион на Турция, като това са единствените национални титли в кариерата му. За два сезона отбелязва 32 гола в 53 срещи. И до днес Пиер е считан за един от най-добрите футболисти в историята на ""фенерите"", където си спечелва прозвището Aziz Pierre (Свети Пиер). През 2005 г. се завръща в НАК Бреда, а след един сезон отново облича екипа на Фейенорд. С ротердамци записва срещи в Купата на УЕФА. Нападателят слага край на кариерата си след края на сезон 2006/07.

Елемаг е сред последните защитници на българската независимост. След 1018 г. се съпротивлява на византийците и заедно с войводата Гавра правят неуспешен опит за вдигане на въстание през 1019 г. В крайна сметка Елемаг е принуден да предаде твърдината си, за което получава от Василий II титлата патриций и правото да живее в Солун.

При избора на силова установка за новия крайцер конструкторите проявяват силна консервативност. Макар френския флот вече успешно да експлоатира водотръбни котли, за „Д'Антрекасто“ избират цилиндрични огнетръбни котли с много скромни характеристики. Още тогава те са смятани за твърде тежки, а и ненадежни про движение на максимална скорост. Поради това този избор е подложен на рязка критика в печата. Макар да следва да се отбележи, че проектантите имат определена причина за проявения консерватизъм. „Д'Антрекасто“ е строен за колониална служба, където на кораба предстои да прави дълги преходи с умерена скорост, при такива натоварвания цилиндричните котли са доста по-икономични от новите модели. Също така, те са много по-малко взискателни към качеството на котелната вода и нивото на подготовка на огнярите, което е смятано за важно при служба далеч от метрополията. И накрая, специалистите на арсенала в Сайгон добре познавали конструкцията на котлите именно от този тип.

Д-р Фентън достига позицията на старши етнолог към Смитсъновия институт през 50-те, преди да започне работа към Щатския музей Ню Йорк в Олбани. Там той се издига до директор и събира голяма колекция от ирокезки предмети. Фентън е критикуван от някои племена, заради отказа си да върне някои артефакти - той приема музеите като пазители на културното наследство. Някои племена също така го упрекват заради разкриването на техни свещени ритуали в неговите трудове.